Basketball Africa League

Basketball Africa League, o sutrumpintai BAL – aukščiausia profesionali Afrikos žemyno krepšinio lyga.

Apie lygą 
2019 m. organizaciją įsteigė Nacionalinė krepšinio asociacija (NBA), ir Tarptautinė krepšinio federacija (FIBA). 

2019 m. vasario 16 d. Nacionalinė krepšinio asociacija ir FIBA paskelbė apie planus įkurti žemyninę profesionalų krepšinio lygą. 2019 m. NBA Visų žvaigždžių savaitgalio spaudos konferencijoje NBA komisaras Adamas Silveris papasakojo apie planus įkurti lygą. Jis teigė, kad lygoje po kvalifikacinių turnyrų 2019 m. pabaigoje dalyvaus 12 komandų. Įvardino šalis, dalyvausiančias projekte: Angola, Egiptas, Kenija, Marokas, Nigerija, Ruanda, Senegalas, Pietų Afrika ir Tunisas.

2019 m. spalio 15 d. prasidėjo įžanginio sezono atrankos turnyrai, kuriuose dalyvavo komandos iš 32 Afrikos šalių. BAL atidarymo planus pakoregavo kilusi pandemija. Pirmosios BAL rungtynės buvo sužaistos 2021 m. gegužės 16 d. Kigalio arenoje Kigalio mieste, Ruandoje, kurioje vyko visas turnyras. Sezonas vyko biologiškai saugiame burbule, o lankytojų skaičius buvo ribotas. 2021 m. gegužės 30 d. Zamalekas iš Egipto pirmą kartą laimėjo BAL čempionatą, įveikęs Monastirą finalo rungtynėse.

Kitą sezoną lyga išplėtė savo formatą penkių komandų konferencijomis (Sacharos ir Nilo konferencija), kurios vyko Dakare ir Kaire. Atkrintamosios varžybos vyko Kigalyje.

Dabartinis formatas 
Sezonas paprastai trunka nuo kovo iki gegužės, o dalyvauja dvylika komandų. Ekipa patenka į finalinį etapą po atkrintamųjų rungtynių ciklo. Šešios komandos patenka tiesiogiai, o kitos šešios turi žaisti atkrintamosiose. 

Reguliariajame sezone dvylika komandų suskirstomos į dvi konferencijas (Sacharos konferenciją ir Nilo konferenciją), kuriose sužaidžia po penkias rungtynes. Kiekvienos konferencijos keturios aukščiausią vietą užėmusios komandos patenka į atkrintamąsias varžybas, kuriame išaiškinamas BAL čempionas.

Dabartiniai klubai

Klubų pasirodymai

Čempionai 
 2021 m. –  Zamalek SC;
 2022 m. –  US Monastir;
 2023 m. –  Al Alhy;

Išnašos

Nuorodos 
 Oficiali lygos svetainė
 [ Lygos puslapis (pagal afrobasket)]

Krepšinio lygos